text: На 9 май в Стара Загора: Живко Тодоров ще демонстрира безжична връзка в централния парк; Посланикът на Франция ще открие фотоизложба "Архивите на планетата"
  Начало » Община » На 9 май в Стара Загора: Живко Тодоров ще демонстрира безжична връзка в централния парк; Посланикът на Франция ще открие фотоизложба "Архивите на планетата"
  вторник, май 8, 2012, 15:21
  На 9 май от 10 ч. кметът на Стара Загора Живко Тодоров ще демонстрира пред журналисти възможностите за безжична интернет- връзка в парк "Пети октомври". Място- южната част на шадравана, до паметника "Защитниците на Стара Загора". По негово настояване от началото на април безжичен интернет вече може да се ползва и в парк "Ал. Стамболийски" и на автогарата в Стара Загора.
  Също утре от 15.00 ч. започва официалното посещение на посланика на Франция в Република България Н.пр. Филип Отие в Община Стара Загора. В 15.30 ч. е предвидена пресконференция за журналисти в зала "П. Р. Славейков". Предвидена е и културна програма за дипломата, който в 18.00 ч. заедно с кмета Живко Тодоров ще открие изложбата "Архивите на планетата" на Албер Кан в музея на религиите. От името на посолството са отправени официални покани към представители на общинското и областното ръководство на града, Общинския съвет, на културните институти, бизнеса, общественици, културни дейци и др.